ขอสอบถามหน่อยครับคือผมกับแฟนผมมีเพศสัมพันธ์กันไปประมาณเดือนหนึ่งซึ่งจนถึงตอนนี้แฟนผมประจำเดือนก็ยังไม่มา ตอนเรามีเพศสัมพันธ์กันผมใส่ถุงยางแล้วยังเสร็จข้างนอกอีกอยากทราบว่าแฟนผมจะท้องไหมครับ
สวัสดีค่ะ การมีเพศสัมพันธ์โดยใส่ถุงยางอนามัยนั้น จะมีโอกาสตั้งครรภ์ได้ประมาณ 2%-18% แต่หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอย่างไรก็ตาม หากประจำเดือนยังไม่มา แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหากตรวจไม่พบการตั้งครรภ์ ก็ให้รอประจำเดือนไปอีกซักระยะ หากไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น ภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น